ORI ยกทัพคอนโด 14 โครงการไฮไลท์แห่งปี บุก “เมกาบางนา” 24-30 ส.ค.นี้
ORI ยกทัพคอนโด 14 โครงการไฮไลท์แห่งปี บุกเมกาบางนา 24-30 ส.ค.นี้ พบมิชชั่นสุดเซอร์ไพรส์ “ออริจิ้น ภารกิจ ปิดดีลเดือด” ลดสูงสุด 3 ล้าน
ORI ยกทัพคอนโด 14 โครงการไฮไลท์แห่งปี บุกเมกาบางนา 24-30 ส.ค.นี้ พบมิชชั่นสุดเซอร์ไพรส์ “ออริจิ้น ภารกิจ ปิดดีลเดือด” ลดสูงสุด 3 ล้าน
19 ส.ค. 2565

นายอภิสิทธิ์ สุนทรชูเกียรติ ประธานเจ้าหน้าที่บริหาร บริษัท ออริจิ้น คอนโดมิเนียม จำกัด ผู้พัฒนาโครงการกลุ่มสมาร์ทคอนโดมิเนียม ในเครือ บริษัท ออริจิ้น พร็อพเพอร์ตี้ จำกัด (มหาชน) หรือ ORI กล่าวว่า ตลาดอสังหาริมทรัพย์ในช่วงครึ่งหลังปี 2565 มีแนวโน้มฟื้นตัวอย่างต่อเนื่อง จากมาตรการกระตุ้นเศรษฐกิจ ได้แก่ การลดค่าธรรมเนียมการโอนกรรมสิทธิ์และการจดจำนองสำหรับที่อยู่อาศัยที่ไม่เกิน 3 ล้านบาทที่ครอบคลุมไปถึงบ้านมือสอง และการที่ธนาคารแห่งประเทศไทย (ธปท.) มีประกาศผ่อนคลายมาตรการ LTV ชั่วคราว รวมถึงการฟื้นตัวทางเศรษฐกิจจากการเปิดประเทศ เพื่อให้สอดรับกับการฟื้นตัวของตลาด บริษัทได้เตรียมยกทัพคอนโดมิเนียมพร้อมอยู่ในเครือทั่วกรุงเทพฯ ปริมณฑล และเขตพัฒนาพิเศษภาคตะวันออก (EEC) จำนวน 14 โครงการ จัดงานมหกรรมคอนโดมิเนียมครั้งยิ่งใหญ่แห่งปี ภายใต้ชื่อ “ออริจิ้น ภารกิจ ปิดดีลเดือด” ในวันที่ 24-30 สิงหาคม นี้ ตั้งแต่เวลา 11:00-21:00 น. ณ ชั้น 1 Fashion Galleria ศูนย์การค้า เมกาบางนา
“มหกรรม ออริจิ้น ภารกิจ ปิดดีลเดือด” เป็นอีกหนึ่งบิ๊กเซอร์ไพรส์ที่เรามอบสิทธิพิเศษแบบเดือดที่สุด โดนใจที่สุดในรอบปี เพื่อช่วยปลดล็อคข้อจำกัดต่างๆ ของผู้บริโภค เรายกทัพทุกแบรนด์ดังจากทุกบริษัทในเครือ ยกขบวนมาทุกทำเล มีห้องให้เลือกหลากฟังก์ชัน ทั้งห้อง Duo Space เพดานสูง 4.2 ม. ห้องพักในคอนโดเลี้ยงสัตว์ได้ สินทรัพย์สำหรับการลงทุนระยะยาว เรารวบรวมทั้งหมดมาจัดกิจกรรมพร้อมกันให้ผู้บริโภคทุกเจเนอเรชันเข้าถึงโครงการที่อยู่อาศัยทำเลศักยภาพได้ง่ายขึ้น คาดว่ามหกรรมดังกล่าวจะเป็นส่วนสำคัญที่ช่วยสร้างยอดขายใหม่ในช่วงครึ่งปีหลัง หนุนภาพรวมยอดขายทั้งปีของเครือออริจิ้นสู่ 35,000 ล้านบาท ตามเป้าหมายที่วางไว้” นายอภิสิทธิ์ กล่าว  
สำหรับงานมหกรรม “ออริจิ้น ภารกิจ ปิดดีลเดือด” เป็นการนำคอนโดมิเนียมพร้อมอยู่ จำนวน 14 โครงการ จากหลากหลายแบรนด์คุณภาพ ครอบคลุมทำเลศักยภาพ ใกล้รถไฟฟ้า ทั้งในกรุงเทพฯ ปริมณฑล และอีอีซี อาทิ แฮมป์ตัน (Hampton), ไนท์บริดจ์ (KnightsBridge), ดิ ออริจิ้น (The Origin), บริกซ์ตัน (Brixton), นอตติ้ง ฮิลล์ (Notting Hill) ในราคาเริ่มต้น 1.59 ล้านบาท มาร่วมออกบูธและจัดโปรโมชั่นในงาน อาทิ รับส่วนลดสูงสุด 3 ล้านบาท พร้อมดอกเบี้ย 0%* (จองและทำสัญญาในงาน) อยู่ฟรีสูงสุด 36 เดือน* รับบัตรน้ำมันสูงสุด 20,000 บาท โดยเงื่อนไขเป็นไปตามแต่ละโครงการกำหนด พร้อมพบกับพันธมิตรสถาบันการเงินหลายแห่งมาร่วมออกบูธ เพื่อให้คำปรึกษาและมอบสินเชื่ออัตราดอกเบี้ยพิเศษภายในงานด้วย ได้แก่ ธนาคารทหารไทยธนชาต ธนาคารกรุงไทย และธนาคารแลนด์ แอนด์ เฮ้าส์
อย่างไรก็ดีผู้ที่สนใจร่วมงานมหกรรม “ออริจิ้น ภารกิจ ปิดดีลเดือด” สามารถเข้าร่วมงานได้ในวันที่ 24-30 ส.ค. นี้ ตั้งแต่เวลา 11.00-21.00 น. ณ ชั้น 1 Fashion Galleria ศูนย์การค้า เมกาบางนา ผู้สนใจสามารถลงทะเบียนล่วงหน้าได้ที่ https://bit.ly/3pfHWUN หรือสอบถามรายละเอียดเพิ่มเติม โทร 020-300-000